Anna Koltovskaia

Anna Alekseievna Koltovskaia (; 1554/1556 – Tikhvin, 1626ko apirilaren 5a) , Daria izen monastikoaz ere ezaguna (Дария), Errusia osoko tsarina izan zen, Errusia osoko tsarra zen Ivan Izugarriaren laugarren emaztea izategatik.

 Biografia 
Ivan IV.a Errusiakoaren hirugarren emaztea, Marfa Sobakina,  1571ko azaroaren 13an, bat-batean hil ondoren, zailtasunak izan zituen berriz ezkontzeko, Errusiako Eliza Ortodoxoaren legeek laugarren aldiz ezkontzea esplizituki debekatzen zutelako: «Lehen ezkontza legezkoa da; bigarrena, aparteko kontzesioa; hirugarrena, legearen urraketa; laugarrena, inpietatea, animalien antzeko egoera». Ivanek bere alde argudiatu zuen hirugarren emaztearekin ez zituela ezkontza-eginbideak bete.

1572ko apirilaren 29an Alexei Koltovski kortesanoaren alabarekin ezkondu zen, Elizaren bedeinkapena eskatu gabe. Ivanek bilera bat antolatu zuen Jasokundeko elizan eta , prelatuak malkoetaraino hunkitu zituen hitzaldi hunkigarria eman zuen.  Ivanen ezkontza onartu egin zuten, baina baldintza batekin: Pazkora arte elizara ez joatea, urtebete igarotzea penitenteekin eta urtebete gehiago kristau arruntekin. Eztei-bidaia Novgoroden egin zuen, bi urte lehenago Ivanek Novgorodeko sarraskian suntsitu zuen hirian.

Bi urtez ezkonduta egon ondoren, haurdun ez zenez geratzen, Ivanek emaztea arbuiatu zuen komentu batera bidaliz eta bertan Annak Daria izen monastikoa hartu zuen. Soilik Maria Nagaiak, Ivan Izugarriaren azken emazteak (ez dago argi seigarrena, zazpigarrena edo zortzigarrena zen), iraun zuten bizirik tsarra baino gehiago.

 Erreferentziak 

 Kanpo estekak 

Kategoria:Errusian hildakoak
Kategoria:Errusiako tsarinak
Kategoria:Errusiako ekialdeko ortodoxoak